Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi eläinlääkärintarkastuksista yhteisön sisäisessä kaupassa sisämarkkinoiden toteuttamista varten annetun direktiivin 89/662/ETY muuttamisesta tarkastusten tiukentamiseksi"



Virallinen lehti nro C 157 , 25/05/1998 s. 0032



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi eläinlääkärintarkastuksista yhteisön sisäisessä kaupassa sisämarkkinoiden toteuttamista varten annetun direktiivin 89/662/ETY muuttamisesta tarkastusten tiukentamiseksi" () (98/C 157/09) Neuvosto päätti 16. joulukuuta 1997 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 5. maaliskuuta 1998. Esittelijä oli Sergio Colombo. Talous- ja sosiaalikomitea hyväksyi 25. 26. maaliskuuta 1998 pitämässään 353. täysistunnossa (maaliskuun 25. päivän kokouksessa) seuraavan lausunnon. Äänestyksessä annettiin 106 ääntä puolesta, 2 vastaan kahden pidättyessä äänestämästä. 1. Johdanto 1.1. Eläinlääkärintarkastuksia yhteisön sisäisessä kaupassa käsittelevää direktiiviä 89/662/ETY halutaan muuttaa BSE-kriisistä saatujen kielteisten kokemusten vuoksi. Nykyistä tiukempien tarkastusten katsotaan olevan entistä varmempi ja edullisempi tapa ehkäistä ongelmien syntyä. 1.2. Koska tarkastukset sisärajoilla on poistettu, on otettu käyttöön järjestelmä, jossa eläintuotteiden lähtöpaikassa suoritettavia eläinlääkärintarkastuksia lisätään. Samoin järjestelmä mahdollistaa tarkastuksen tekemisen lopullisessa määräpaikassa. 1.3. Käsillä olevan direktiivin perustavoitteena on parantaa jäsenvaltioiden toimivaltaisten viranomaisten välistä tietojen vaihtoa. 1.4. Vaikka direktiivissä jätetäänkin säännösten soveltaminen jäsenvaltioiden tehtäväksi, siinä ehdotetaan, että eläinlääkintäviranomaisten tietokoneistettu Animo-yhteydenpitojärjestelmä ulotettaisiin myös yhteisön sisäiseen elintarvikkeiksi tarkoitettujen eläintuotteiden kauppaan. Animo-järjestelmä mainitaan jo eläinlääkärin- ja kotieläinjalostustarkastuksia käsittelevässä direktiivissä 90/425/ETY. 2. Yleistä 2.1. Komitea on komission kanssa samaa mieltä tietokoneistetun Animo-yhteydenpitojärjestelmän ulottamisesta myös direktiivin 89/622/ETY sovellusalaan kuuluvia, elintarvikkeiksi tarkoitettuja eläintuotteita koskevien tietojen vaihtoon. Komitea katsoo, että toimivaltaisten viranomaisten välinen tietojen vaihto on yhtenevä kansanterveyden suojelun takaamiseen tähtäävien tärkeiden vaatimusten kanssa. 2.2. Vaikka komitea hyväksyykin yhteydenpitojärjestelmän laajentamisen, se toteaa kuitenkin, ettei sillä ratkaista kokonaan tarkastusjärjestelmien vahvistamisen takaamisongelmaa. 2.2.1. Sen vuoksi komitea kehottaa komissiota jatkamaan toimia jäsenvaltioiden elintarvikkeiden tarkastusjärjestelmien todelliseksi yhdenmukaistamiseksi. 3. Oikeusperusta 3.1. Komissio teki ehdotuksensa perustamissopimuksen 100 a artiklan (sisämarkkinat) pohjalta, vaikka tavanomainen oikeusperusta tämäntyyppisille säännöksille on 43 artikla (maatalous), sillä ne koskevat liitteessä II mainittujen tuotteiden tuottamista ja myyntiä. Neuvoston oikeudellinen yksikkö on vahvistanut, että 43 artikla on asianmukainen oikeusperusta (neuvoston oikeudellisen yksikön 10. lokakuuta 1997 antama lausunto N:o 11180/97). 3.2. Komitea ymmärtää komission perusteet soveltaa 100 a artiklaa oikeusperustana käsillä olevaan direktiiviin. Se korostaa kuitenkin, että perusteet tukevat myös 43 artiklan valintaa oikeusperustaksi. 3.3. Näin ollen komitea suosittaa, että kaikissa maatalouteen liittyvissä kysymyksissä oikeusperustana käytettäisiin edelleen 43 artiklaa, jotta vältettäisiin nykyinen pitkä ja monimutkainen menettelytapa sovellettaessa 100 a artiklaa. Asia on kuitenkin tarkistettava Amsterdamin sopimuksen 129 artiklan astuttua voimaan. 4. Erityistä 4.1. 12 artikla 4.1.1. Mahdollisten tulkinnanvaraisuuksien välttämiseksi Animo-järjestelmää jäsenvaltioihin laajennettaessa komitea ehdottaa, että 1 kohdassa muutetaan ilmaisu "voidaan tarvittaessa ulottaa" ilmaisuksi "on ulotettava", 2 kohdassa poistetaan sana "mahdolliset". 4.2. Viimeinen "katsovat, että" -kohta 4.2.1. Muutetaan oikeusperusta kohdan 3.3 mukaiseksi. Bryssel, 25. maaliskuuta 1998. Talous- ja sosiaalikomitean puheenjohtaja Tom JENKINS () EYVL C 13, 17.1.1998, s. 12.